b'\n_START_ARTICLE_\nValborg Platou\n_START_SECTION_\nBiografi\n_START_PARAGRAPH_\nPlatou gav ut ei diktsamling, Digte i 1868. Diktene er fulle av savn og lengsel og tvil om meninga med tilv\xc3\xa6relsen.  Diktene er ansett \xc3\xa5 ha et sj\xc3\xb8lbiografisk preg, skrevet mens Valborg var hjemmev\xc3\xa6rende embetsmannsdatter.  Hun var nemlig datter av borgermester Carl Nicolai Stoud Platou (1809\xe2\x80\x931888)  og Christence Dorothea Plade Nielsen (1817\xe2\x80\x931889).  Broren Lars Hannibal Sommerfeldt Stoud Platou (1848\xe2\x80\x931923) ble derfor en kjent psykiater mens hun selv forble ugift. Se Platou for farsslekten._NEWLINE_Hun gikk fra 1849 til 1853 p\xc3\xa5 skole ved den tyskf\xc3\xb8dte Sophie Wever sitt kvinneinstitutt i Bergen. Mere p\xc3\xa5fyll i spr\xc3\xa5k kom fra spr\xc3\xa5kreiser til K\xc3\xb8benhavn i 1863, Paris i 1881 og ellers til England og Tyskland.  _NEWLINE_Fra 1869 til 1883 var hun kulturjournalist for den bergenske \xc2\xabAdresseavisen\xc2\xbb, De bergenske Adressecontoirs-Efterretninger. Fra 1883 til 1909 var hun medarbeider i Bergens Aftenblad (etablert 1880).  Det var Morgenavisen som i 1909 anslo at Valborg var \xc2\xabden som for Tiden har den l\xc3\xa6ngste journalistiske L\xc3\xb8bebane at se tilbage paa her i Landet\xc2\xbb._NEWLINE_ I 1883 blei Platou \xc2\xabetter skarp konkurranse med tretten mannlige medans\xc3\xb8kere\xc2\xbb, ansatt ved Bergen Offentlige Bibliotek, som landets f\xc3\xb8rste kvinnelige bibliotekar. Dette blei hennes arbeidsplass i 27 \xc3\xa5r. Under hennes h\xc3\xa5rde h\xc3\xa5nd \xc3\xb8kte samlingen fra 28 000 til 100 000 og der ble samlet inn 100 000 kroner til nybygg. _NEWLINE_Valborg Platou fikk Kongens fortjenstmedalje i gull 1909.  Pengene hadde hun klar i 1905 og det var da hennes etterf\xc3\xb8lger, han Arne Kildal (1885\xe2\x80\x931972) som fikk sluttf\xc3\xb8rt oppbyggingen som stod ferdig i 1917.'